[pic] | AZ EURÓPAI KÖZÖSSÉGEK BIZOTTSÁGA |

Brüsszel, 3.4.2008

SEC(2008) 408 végleges

Tervezet

AZ EGT-VEGYESBIZOTTSÁG HATÁROZATA

az Európai Gazdasági Térségről szóló megállapodás részét képező, a statisztika terén folytatott együttműködés megszervezésére vonatkozó különös szabályokról szóló 30. jegyzőkönyv módosításáról

- Tervezet: a Bizottság közös álláspontja - (előterjesztő: a Bizottság)

INDOKOLÁS

1. Az Európai Gazdasági Térségről szóló megállapodás 30. jegyzőkönyve külön rendelkezéseket tartalmaz a Közösség és az EGT-hez tartozó EFTA-államok között a statisztika területén folytatott együttműködésről.

2. Az EGT-Vegyesbizottság mellékelt határozattervezetének célja a 30. számú jegyzőkönyv módosítása, és ezáltal az együttműködés kiterjesztése a statisztika területén. Az alábbi határozat beillesztésével a tervezet megszabja az együttműködés kereteit, valamint meghatározza, hogy – szavazati jog nélkül – az EGT-hez tartozó EFTA-államok milyen módon vehetnek részt az e területet érintő közösségi programokban és fellépésekben 2008. január 1-jei hatállyal:

32007 D 1578 : Az Európai Parlament és a Tanács 2007. december 11-i 1578/2007/EK határozata a közösségi statisztikai programról (2008–2012) (HL L 344., 2007.12.28., 15. o.)

3. Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdése előirányozza, hogy a Közösség ilyen határozatokkal kapcsolatos álláspontját a Tanács alakítsa ki a Bizottság javaslata alapján.

4. Az EGT-Vegyesbizottság határozattervezetét tanácsi jóváhagyásra benyújtották. A Bizottság reményét fejezi ki, hogy a lehető leghamarabb elő tudja terjeszteni a Közösség álláspontját az EGT-Vegyesbizottságban.

Tervezet

AZ EGT-VEGYESBIZOTTSÁG [...] HATÁROZATA

(éééé.hh.nn.)

az Európai Gazdasági Térségről szóló megállapodás részét képező, a statisztika terén folytatott együttműködés megszervezésére vonatkozó különös szabályokról szóló 30. jegyzőkönyv módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,

mivel:

(1) A megállapodás 30. jegyzőkönyvét a […]-i […/…] EGT-vegyesbizottsági határozat[1] módosította.

(2) Az 1998-tól 2002-ig tartó statisztikai program hatálya megszűnt, ezért törölni kell a megállapodásból.

(3) A 30. jegyzőkönyv felépítését egyszerűsíteni kell.

(4) E strukturális egyszerűsítés nem érinti – a 163/2003[2] és a 90/2004 EGT-vegyesbizottsági határozattal[3] a 30. jegyzőkönyvbe foglalt – 2003–2007 közötti statisztikai EGT-együttműködés lényegét.

(5) Az EGT 2008-tól 2012-ig tartó statisztikai programjának a közösségi statisztikai programról (2008–2012) szóló, 2007. december 11-i 1578/2007/EK európai parlamenti és tanácsi határozaton[4] kell alapulnia, és tartalmaznia kell az Európai Gazdasági Térség minden vonatkozó gazdasági, szociális és környezetvédelmi szempontjának leírásához és ellenőrzéséhez szükséges programelemeket.

(6) Ezért a megállapodás 30. jegyzőkönyvét módosítani kell annak érdekében, hogy e kibővített együttműködés 2008. január 1-jei hatállyal lehetővé váljon,

A KÖVETKEZŐKÉPPEN HATÁROZOTT:

1. cikk

A megállapodás 30. jegyzőkönyve az ezen határozat mellékletében meghatározottak szerint módosul.

2. cikk

A megállapodás szerződő felei által kölcsönösen elfogadott és az Európai Gazdasági Közösség, az Európai Szén- és Acélközösség és tagországaik által megkötendő megállapodás érdekében folytatott tárgyalások 30. jegyzőkönyvéhez csatolt, kölcsönösen elfogadott jegyzőkönyvben rögzített bizottságok listája az e határozattal módosított 30. jegyzőkönyv 1. cikkének (2) bekezdése szerint nem érinti az EFTA-államok más EK-bizottságokban vagy testületekben való részvételét.

3. cikk

Ez a határozat a megállapodás 103. cikkének (1) bekezdése értelmében az EGT-Vegyesbizottsághoz eljuttatott utolsó értesítést követő napon lép hatályba*.

Ezt a rendeletet 2008. január 1-jétől kell alkalmazni.

4. cikk

Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.

Kelt Brüsszelben, […]-án/-én.

az EGT-Vegyesbizottság részéről

az elnök […]

az EGT-Vegyesbizottság titkárai […]

MELLÉKLET

az EGT-Vegyesbizottság [...] határozatához

A megállapodás 30. jegyzőkönyvének szövege helyébe a következő szöveg lép:

„ 1. cikk

Általános rendelkezések

1. A szerződő felek nemzeti statisztikai szervezeteinek, az Európai Közösségek Statisztikai Hivatalának (Eurostat) és az EFTA Statisztikai Hivatalának (ESO) képviselőiből álló konferencia szabályozza a statisztikai együttműködést, a statisztikai együttműködésre vonatkozó programokat és eljárásokat dolgoz ki a közösségi programokkal és eljárásokkal egyeztetve, és ellenőrzi azok végrehajtását. E konferencia és a statisztikai programbizottság (SPB) az e jegyzőkönyvvel kapcsolatos feladatai ellátása érdekében SPB/EGT konferenciaként közös üléseket tart, az SPB/EGT konferencián elfogadott eljárási szabályok alapján.

2. Az EFTA-államok az együttműködés kezdetétől fogva teljes mértékben, de szavazati jog nélkül részt vesznek a jegyzőkönyvben említett programokban és intézkedésekben, valamint az EK-bizottságokban és más testületekben, amelyek e programok és intézkedések igazgatásában és kidolgozásában a Bizottságot támogatják.

3. Az EFTA-államokból származó statisztikai adatokat az EFTA-államokból az Eurostat felé továbbítják, ami azokat tárolja, feldolgozza és terjeszti. Ebből a célból az ESO szorosan együttműködik az EFTA-államokkal és az Eurostattal annak biztosítása érdekében, hogy az EFTA-államokból származó adatokat megfelelő módon továbbítják és az EGT statisztikai adatok részeként terjesztik a különböző felhasználói csoportok felé a normál terjesztési csatornákon keresztül.

4. Az EFTA-államok megtérítik az Eurostatnak az adatok tárolásából, feldolgozásából és terjesztéséből származó költségeket.

5. Az EFTA-államok a megállapodás 82. cikke (1) bekezdésének b) pontjával összhangban pénzügyi hozzájárulást nyújtanak a Közösségnek az adatok tárolása, terjesztése és feldolgozása kapcsán felmerülteken kívüli olyan általános költségeihez, amelyek a jegyzőkönyvben említett programokban és fellépésekben való részvételhez kapcsolódnak.

6. Az EFTA-államok statisztikáinak kezelése a közösségi statisztikákról szóló, 1997. február 17-i 322/97/EK tanácsi rendelet (HL L 52., 1997.2.22., 1. o.) alapján történik.

7. A jegyzőkönyvvel kapcsolatban tervezett célkitűzések, prioritások és tevékenységek megvalósításának mértékét értékelő közös ESO/Eurostat éves jelentést kell készíteni és benyújtani az 1. bekezdésben említett SPB/EGT konferencia és az EGT-Vegyesbizottság számára.

2. cikk

Statisztikai program 2003–2007

1. Az Európai Parlament és a Tanács 4. bekezdésben említett határozata által megállapított 2003–2007-es közösségi statisztikai program tartalmazza a 2003. január 1. és 2007. december 31. között végrehajtandó statisztikai feladatokra vonatkozó EGT-keretet. A Közösség 2003–2007-es statisztikai programjának minden fő területét és témáját figyelembe kell venni az EGT statisztikai együttműködés során, és azokat nyitva kell tartani az EFTA-államok teljes részvétele előtt.

2. 2003. január 1-jétől az EFTA Statisztikai Hivatal az EFTA nemzeti statisztikai intézetek munkacsoportjának vezetőségével folytatott konzultáció keretében minden évben egy, az EGT-re vonatkozó éves statisztikai programot készít. Az EGT-re vonatkozó éves statisztikai program a Bizottság által a 4. bekezdésben említett európai parlamenti és tanácsi határozattal összhangban készített éves munkaprogram egy része alapján, illetve azzal párhuzamosan készül.

3. 2003. január 1-jétől az EFTA-államok a megállapodás 82. cikke (1) bekezdésének a) pontjával és annak pénzügyi szabályzatával összhangban pénzügyi hozzájárulást nyújtanak, a közösségi költségvetés B5-600A. és B5-600B. költségvetési tételében, illetve az azokat követő cikkben (statisztikai információs politika) szereplő összeg 75 százalékáig.

4. E cikk tárgyát a következő közösségi jogi aktusok képezik:

– 32002 D 2367 : Az Európai Parlament és a Tanács 2002. december 16-i 2367/2002/EK határozata a Közösség 2003-tól 2007-ig terjedő időszakra vonatkozó statisztikai programjáról (HL L 358., 2002.12.31., 1. o.), az alábbi módosítással:

– 32004 D 0787 : Az Európai Parlament és a Tanács 2004. április 21-i 787/2004/EK határozata (HL L 138., 2004.4.30., 12. o.).

3. cikk

Statisztikai program 2008–2012

1. Az Európai Parlament és a Tanács 4. bekezdésben említett határozata által megállapított 2008–2012-es közösségi statisztikai program tartalmazza a 2008. január 1. és 2012. december 31. között végrehajtandó statisztikai feladatokra vonatkozó EGT-keretet. A Közösség 2008–2012-es statisztikai programjának minden fő területét és témáját figyelembe kell venni az EGT statisztikai együttműködés során, és azokat nyitva tartani az EFTA-államok teljes részvétele előtt.

2. 2008. január 1-jétől az EFTA Statisztikai Hivatal és az Eurostat minden évben közösen összeállítja az EGT-re vonatkozó éves statisztikai programot. Az EGT-re vonatkozó éves statisztikai program a Bizottság által a 4. bekezdésben említett európai parlamenti és tanácsi határozattal összhangban készített éves munkaprogram egy része alapján, illetve azzal párhuzamosan készül. Az EGT-re vonatkozó éves statisztikai programot a szerződő feleknek saját belső eljárásaiknak megfelelően jóvá kell hagyniuk.

3. 2008. január 1-jétől az EFTA-államok a megállapodás 82. cikke (1) bekezdésének a) pontjával és annak pénzügyi szabályzatával összhangban pénzügyi hozzájárulást nyújtanak, a közösségi költségvetés 29 02 03. és 29 01 04 01. költségvetési tételében (statisztikai információs politika) szereplő összeg 75 százalékáig.

4. E cikk tárgyát a következő közösségi jogi aktus képezi:

– 32007 D 1578 : Az Európai Parlament és a Tanács 2007. december 11-i 1578/2007/EK határozata a közösségi statisztikai programról (2008–2012) (HL L 344., 2007.12.28., 15. o.)”

[1] HL L …

[2] HL L 41., 2004.2.12., 64. o.

[3] HL L 349., 2004.11.25., 52. o.

[4] HL L 344., 2007.12.28., 15. o.

* [Alkotmányos követelmények fennállását nem jelezték.] [Alkotmányos követelmények fennállását jelezték.]